text: To ældre mennesker fundet døde i Fredericia
  06 oktober 2011 kl. 11.34
  Et ældre ægtepar er fundet døde i deres bolig i Fredericia. Politiet efterforsker sagen lige nu.
  Et ældre ægtepar er fundet døde i deres bolig i formiddags.
  Det var en vinduespudser, der opdagede dem.
  Efterforskningsleder Steen Edeling fra Sydøstjyllands Politi siger til TV SYD, at det er usædvanligt at finde to døde på én gang, så derfor efterforskes sagen som mistænkelige dødsfald. 
  Ifølge Sten Edeling er der ikke noget, der peger på drab. Det bliver politiet dog først klogere på i morgen, når ægteparret er obduceret.
  